Nguyễn Minh Triết

Si Nguyễn Minh Triết (ipininganak 8 Oktubre 1942 sa disrito ng Bến Cát, lalawigan ng Bình Dương sa Timog Biyetnam) ay ang kasalukuyang Pangulo ng Biyetnam. Siya ay nahalal ng Pambansang Kapulungan ng Biyetnam na may 464 na boto (94.12%) noong 27 Hunyo 2006. Siya ang dating pinuno ng Partido Komunista ng Biyetnam sa Hồ Chí Minh City.

Ang panguluhan ng Biyetnam ay isang posisyong seremonyal at ang Punong Ministro ang nagmamatyag sa mga gawaing pang-araw-araw ng pamahalaan.

Matapos magturo ng sipnayan sa Saigon, si Triết ay sumali sa partido noong 1965 sa Timog Biyetnam, sa kasagsagan ng Ikalawang Digmaan sa Indotsina (Digmaang Biyetnam) kung saan kasali ang Estados Unidos. Kasama siya sa mga matataas na pinuno ng Biyetnam na taal ng katimugan at isa sa mga kakaunti na hindi nakisali sa taga-Hilaga matapos ang pagkakahati nito noong 1954.  Taong 1992, itinalaga siya bilang pinuno ng partido sa katimugang bahagi ng lalawigan ng Sông Bé. Siya ang nanguna sa pagpapaganda ng isang malaking lalawigang agrikultural na naging ambag sa mga pumapasok na pamumuhunan ng mga banyaga.

Nakapasok siya sa Politburo noong 1997 at naging pinuno ng partido ng Hồ Chí Minh City noong 2000.  Sa psisyong iyon pinangunahan niya ang kampanya laban sa mga organisadong nga krimen at korupsiyon, kasama na ang pagkakahuli at pagkakapata sa hari ng underworld Trương Văn Cam, kilala bilang Nam Cam.

Mga Pinagkunan
Nhan Dan, "Nguyễn Minh Triết elected new State President" , 27 Hunyo 2006.

Mga Sanggunian

Mga Kawing panlabas

Mga pangulo ng Vietnam